«Ժողովուրդ»-ը գրում է. - «Հատկապես վերջին տարիներին մեր իրականությունում քարոզչության եւ PR տեխնոլոգիաների դերակատարությունն այնքան է մեծացել, որ երբեմն թվում է, թե մեր պետական ողջ համակարգը զբաղված է ընդամենը մեկ գործով` փի առ-ով։ Սկսած երկրի նախագահից ու վարչապետից` բոլորը զբաղված են իրենց արած ու չարած աշխատանքը գովազդելով, իրենց ոլորտում առկա ձեռքբերումները թմբկահարելով ու ցանկալին իրականության տեղ հանրությանը մատուցելով։ Եվ այդ ընթացքում հայրենի պաշտոնյաները երբեմն այնքան են տարվում ու կտրվում իրականությունից, որ երբ մի օր բախվում են դաժան իրականությանը, ի վիճակի չեն լինում այն ընկալել` համարելով լրատվամիջոցների կազմակերպած սադրանք կամ մութ ուժերի պատվեր»։